Komission asetus (EY) N:o 909/2000, annettu 2 päivänä toukokuuta 2000, raakatupakka-alaa koskevan asetuksen (EY) N:o 2848/98 muuttamisesta täydentävien tuotantokiintiötodistusten myöntämisen, ja kiintiöiden luovuttamisen, osalta sekä palkkion muuttuvan osan laskemista koskeviin yksityiskohtaisiin sääntöihin liittyvän liitteen V muuttamisesta



Virallinen lehti nro L 105 , 03/05/2000 s. 0018 - 0019



Komission asetus (EY) N:o 909/2000, annettu 2 päivänä toukokuuta 2000, raakatupakka-alaa koskevan asetuksen (EY) N:o 2848/98 muuttamisesta täydentävien tuotantokiintiötodistusten myöntämisen, ja kiintiöiden luovuttamisen, osalta sekä palkkion muuttuvan osan laskemista koskeviin yksityiskohtaisiin sääntöihin liittyvän liitteen V muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon raakatupakka-alan yhteisestä markkinajärjestelystä 30 päivänä kesäkuuta 1992 annetun neuvoston asetuksen (ETY) N:o 2075/92(1), sellaisena kuin se on viimeksi muutettuna asetuksella (EY) N:o 660/1999(2), ja erityisesti sen 4 a artiklan, 7 artiklan, 9 artiklan 5 kohdan, 11 artiklan ja 17 artiklan 5 kohdan, sekä katsoo seuraavaa: (1) Neuvoston asetuksen (EY) N:o 2075/92 10 artiklan 2 kohdassa säädetään, että tuottajalla on mahdollisuus toimittaa ylituotannostaan osa, jonka määrä on enintään 10 prosenttia hänen kiintiöstään. Kyseistä mahdollisuutta voidaan rajoittaa huomattavasti sellaisten lajikeryhmien kohdalla, joiden seuraavan vuoden takuukynnyksen alentamisesta on säädetty. Komission asetuksen (EY) N:o 2848/98(3), sellaisena kuin se on viimeksi muutettuna asetuksella (EY) N:o 531/2000(4), 22 artiklan 3 kohdassa säädetyistä tuotantokiintiötodistusten myöntämiseen ja 10 artiklan 1 kohdassa viljelysopimusten tekemiseen liittyvistä määräajoista poiketen olisi tuotantokiintiöjärjestelmän joustavan soveltamisen varmistamiseksi erityisesti niiden lajikeryhmien kohdalla, joiden tuotantoa on syytä suunnata uudelleen, sallittava, että kansalliseen reserviin siirrettyjä käyttämättömiä määriä voidaan käyttää etukäteen samana satovuonna. (2) Kiintiöiden luovutuksen avulla on voitava suunnata tuotantoa uudelleen sen mukaan, millaisia markkinoiden eri lajikeryhmiä koskevat vaatimukset ovat. Luovutus ei saa vahingoittaa kiintiöiden taloudellista elinkelpoisuutta eli se ei saa johtaa määrien pirstoutumiseen. (3) Komission asetuksen (EY) N:o 2848/98 liitteessä V olevassa C kohdassa säädetään, että palkkion muuttuvaa osaa ei myönnetä erille, joista on maksettu kultakin tuottajaryhmittymän viljelemältä lajikeryhmältä vähimmäishinnan ja 40 prosentilla korotetun vähimmäishinnan välille jäävä hinta. Jotta pienistäkään määristä maksettavat hyvin alhaiset hinnat eivät heikentäisi palkkion muuttuvan osan tehokkuutta laadun parantamisen kannustimena, jäsenvaltioilla olisi oltava mahdollisuus korottaa vähimmäishintaa yli 40 prosentilla. (4) Asetuksen (EY) N:o 2848/98 43 artikla olisi mukautettava, koska komission asetusta (ETY) N:o 3887/92(5) on muutettu komission asetuksella (EY) N:o 2801/1999(6). (5) Tässä asetuksessa säädetyt toimenpiteet ovat tupakan hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (EY) N:o 2848/98 seuraavasti: 1. Lisätään 29 artiklaan kohta seuraavasti: "4. Kun jonkin lajikeryhmän osalta säädetään takuukynnyksen alentamisesta seuraavana satovuonna, komissio voi asetuksen (ETY) N:o 2075/92 23 artiklassa säädettyä menettelyä noudattaen sallia, että asianomainen jäsenvaltio myöntää enintään 10 prosentin määrän takuukynnyksestä kansallisessa reservissä käytettävissä olevia saman lajikeryhmän määriä kyseiselle lajikeryhmälle etukäteen 2 kohdan toisen alakohdan toisen luetelmakohdan mukaisesti. Määrät jaetaan jäsenvaltioittain kansallisesta reservistä myöntämistä koskevien perusteiden mukaisesti ylimääräisinä tuotantokiintiöinä sille satovuodelle, jonka aikana kyseiset kiintiöt jäivät käyttämättä." 2. Korvataan 33 artiklan 1 kohdan b alakohta seuraavasti: "b) luovutuksen edunsaajalla on jo tuotantokiintiö kyseiselle lajikeryhmälle. Jäsenvaltion toimivaltainen viranomainen voi rajoittaa tämän edellytyksen koskemaan tapausta, jossa luovutetaan ainoastaan osa kiintiötodistukseen merkityistä määristä." 3. Korvataan 43 artiklan kolmas ja neljäs luetelmakohta seuraavasti: "- tarkastuskertomusten osalta 7 a artikla, - paikalla tehtävien tarkastusten osalta 7 b artikla," 4. Poistetaan liitteessä V olevan C kohdan viimeisessä alakohdassa ilmaisu "satovuoden 1999 osalta". 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 2 päivänä toukokuuta 2000. Komission puolesta Franz Fischler Komission jäsen (1) EYVL L 215, 30.7.1992, s. 70. (2) EYVL L 83, 27.3.1999, s. 10. (3) EYVL L 358, 31.12.1998, s. 17. (4) EYVL L 64, 11.3.2000, s. 13. (5) EYVL L 391, 31.12.1992, s. 36. (6) EYVL L 340, 31.12.1999, s. 29.